**Ministru kabineta rīkojuma projekta „Par finansējuma piešķiršanu Rīgas pils Konventa Pils laukumā 3, Rīgā un Muzeju krātuvju kompleksa Pulka ielā 8, Rīgā būvniecības projekta un nomas maksas izdevumu segšanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2011.gada 9.augusta sēdes protokollēmuma (prot. Nr.47 23.§) „Informatīvais ziņojums „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”” (turpmāk – Ministru kabineta protokollēmums Nr.47) 2.1.1.apakšpunktā dotais uzdevums. |
| 2. | Pašreizējā situācija un problēmas | Saskaņā ar Ministru kabineta protokollēmuma Nr.47 2.1.apakšpunktu konceptuāli tika atbalstīti šādi būvniecības projekti:* Rīgas pils restaurācijas un rekonstrukcijas Pils laukumā 3, Rīgā (būvniecības II kārta – Konventa nodrošināšana);
* Muzeju krātuvju kompleksa būvniecības Pulka ielā 8, Rīgā (attīstības I posms – būvniecības I kārta, t.i., muzeja krātuvju korpusa (ēkas) un komunikāciju tīklu izbūve).

Saskaņā ar Ministru kabineta protokollēmuma Nr.47 2.1.1.apakšpunktu Finanšu ministrijai (valsts akciju sabiedrībai „Valsts nekustamie īpašumi” (turpmāk – Sabiedrība)) tika dots uzdevums līdz 2011.gada 12.septembrim, izvērtējot optimālāko būvniecības darbu finansēšanas modeli un saskaņojot ar Kultūras ministriju un Valsts prezidenta kanceleju, normatīvajos aktos noteiktā kārtībā iesniegt Ministru kabinetā rīkojuma projektu par Ministru kabineta protokollēmuma Nr.47 2.1.apakšpunktā minēto objektu telpu provizoriskās nomas maksas, kas Kultūras ministrijai un Valsts prezidenta kancelejai būs jāmaksā Sabiedrībai, pārcelšanās un aprīkojumu iegādes izdevumu iekļaušanu likumprojekta „Par valsts budžetu 2012.gadam” ilgtermiņa saistībās, norādot būvniecības plānotos pabeigšanas un nomas līgumsaistību sākuma termiņus. Ņemot vērā Ministru kabineta protokollēmuma Nr.47 2.1.1.apakšpunktā doto uzdevumu un no tā secīgi izrietošo Ministru kabineta protokollēmuma Nr.47 2.1.2.apakšpunktā doto uzdevumu veikt Rīgas pils restaurācijas un rekonstrukcijas Pils laukumā 3, Rīgā (būvniecības II kārta – Konventa nodrošināšana) tehniskā projekta izstrādes, Muzeju krātuvju kompleksa būvniecības Pulka ielā 8, Rīgā (attīstības I posms – būvniecības I kārta, t.i., muzeja krātuvju korpusa (ēkas) un komunikāciju tīklu izbūve) tehniskā projekta pārprojektēšanas darbus, sadalot to būvniecības kārtās, un abu minēto objektu būvniecības darbus, Finanšu ministrija (Sabiedrība) pastiprināti pievērsa uzmanība minēto būvniecības projekta provizoriskajām būvniecības izmaksām, jo tās vislielākā mērā veido papildus ietekmi uz valsts budžetu turpmākajos gados, kas kā ilgtermiņa saistības paredzamas likumprojektā „Par valsts budžetu 2013.gadam”.Izpildot minēto uzdevumu, Finanšu ministrija (Sabiedrība) ir sagatavojusi:* Ministru kabineta rīkojuma projektu „Par finansējuma piešķiršanu Rīgas pils Konventa Pils laukumā 3, Rīgā un Muzeju krātuvju kompleksa Pulka ielā 8, Rīgā būvniecības projekta un nomas maksas izdevumu segšanai” (turpmāk – Ministru kabineta rīkojuma projekts);
* informāciju par minēto būvniecības projektu provizoriskajiem nomas maksas apmēriem (to variantiem) un to ietekmi uz valsts budžetu, kā arī informāciju par plānotiem būvniecības darbu pabeigšanas un nomas līgumsaistību sākuma termiņiem (pielikumā).

Vēršam uzmanību, ka:* Ministru kabineta rīkojuma projektā iekļautais ilgtermiņa saistību apmērs noteikts balstoties uz rekonstrukcijas un restaurācijas darbu saistīto kapitālieguldījumu aprēķiniem, bet nomas maksas izdevumu apmērs noteikts balstoties uz provizoriskajiem ēkas uzturēšanas izdevumu aprēķiniem atbilstoši finansēšanas modeļa 3.variantam;
* atbalstīto būvniecības projektu Rīgas pils restaurācijas un rekonstrukcijas Pils laukumā 3, Rīgā (būvniecības II kārta – Konventa nodrošināšana) un Muzeju krātuvju kompleksa būvniecības Pulka ielā 8, Rīgā (attīstības I posms – būvniecības I kārta, t.i., muzeja krātuvju korpusa (ēkas) un komunikāciju tīklu izbūve) īstenošanu nepieciešams uzsākt secīgi un atbilstoši sagatavotajiem būvniecības plānoto aktivitāšu laika grafikiem, jo:
1. abus minētos būvniecības projektus nepieciešamas īstenot vienlaicīgi, t.sk., kontekstā ar jau Ministru kabinetā apstiprināto būvniecības projektu Rīgas pils restaurācija un rekonstrukcija Pils laukumā 3, Rīgā (būvniecības I kārta – Priekšpils nodrošināšana):
* kas tika atbalstīts saskaņā ar Ministru kabineta 2010.gada 17.augusta sēdes protokola Nr.42 21.§ „Informatīvais ziņojums „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem”” 2.1.apakšpunktu;
* kuram finansējums tika atbalstīts ar Ministru kabineta 2010.gada 6.decembra rīkojumu Nr.702 „Par finansējuma piešķiršanu Rīgas pils Priekšpils projekta izdevumu segšanai” un uz tā pamata likumā „Par valsts budžetu 201l.gadam”, t.i., Latvijas Valsts prezidenta kancelejai sākot ar 2013.gadu paredzētas ilgtermiņa saistības Rīgas pils Priekšpils Pils laukumā 3, Rīgā (nekustamā īpašuma kadastra Nr.0100 008 0006) nomas maksas izdevumu segšanai Sabiedrībai un Finanšu ministrijai sākot ar 2014.gadu paredzētas ilgtermiņa saistības izdevumiem, kas saistīti ar Sabiedrības kapitālieguldījumiem Rīgas pils Priekšpils būvniecībā;
* būvniecības projekta Rīgas pils restaurācija un rekonstrukcijas (būvniecības I kārta – Priekšpils nodrošināšana) būvniecības darbu pabeigšana plānota līdz 2013.gada 30.jūnijam (būvniecības darbu pabeigšanas termiņš var tikt precizēts pēc būvniecības līguma noslēgšanas);
1. saskaņā ar Rīgas pils atjaunošanas padomes (izveidota ar Latvijas Valsts prezidenta V.Zatlera 2008.gada 30.marta rīkojumu Nr.2 „Par Rīgas pils atjaunošanas padomi”) nolemto, Rīgas pils atjaunošana jānodrošina līdz 2018.gadam – Latvijas valsts 100.gadadienas svinībām (saskaņā ar sagatavoto būvniecības projekta Rīgas pils restaurācija un rekonstrukcija Pils laukumā 3, Rīgā (būvniecības II kārta – Konventa nodrošināšana) provizorisko aktivitāšu laika grafiku būvniecības darbu pabeigšana plānota līdz 2017.gada 31.augustam);
2. būvniecības projekta Muzeju krātuvju kompleksa būvniecība Pulka ielā 8, Rīgā (attīstības I posms – būvniecības I kārta, t.i., muzeja krātuvju korpusa (ēkas) un komunikāciju tīklu izbūve) īstenošanu ir nepieciešams nodrošināt vienlaikus ar Rīgas pils Konventa restaurācijas un rekonstrukcijas II kārtas tehniskā projekta izstrādes darbiem un nodot ekspluatācijā pirms Rīgas pils Konventa restaurācijas un rekonstrukcijas II kārtas darbu uzsākšanu, jo Rīgas pils Konventa daļā šobrīd ir izvietoti ļoti lieli muzeju krājumi, kurus nepieciešamas pārvietot pirms Rīgas pils Konventa restaurācijas un rekonstrukcijas darbu uzsākšanas, kā arī pamatojoties uz perspektīvo ieceri izveidot muzeju krātuvju kompleksu Pulka ielu 8, Rīgā un tās kontekstā nodrošinātu arī citu Kultūras ministrijas padotībā esošo muzeju krājumu glabāšanu un uzturēšanu. Tāpēc šobrīd Muzeju krātuvju kompleksa būvniecības Pulka ielā 8, Rīgā kopējā iecere ir sadalītā divās šādās daļās:
* attīstības I posms – būvniecības I kārta, t.i., Muzeja krātuvju korpusa (ēkas) rekonstrukcija un komunikāciju tīklu izbūve;
* attīstības II posms – pārējās būvniecības kārtas, t.i., attiecīgi pārējo korpusu izbūve, kuru iespējams realizēt vienā vai vairākās nākamajās kārtās – atkarībā no Kultūras ministrijas vajadzībām un valsts budžeta finanšu iespējām.

Ņemot vērā iepriekš minēto un, lai Finanšu ministrija (Sabiedrība) varētu nodrošināt Ministru kabineta protokollēmuma Nr.47 2.1.2.apakšpunktā dotā uzdevuma izpildi, t.i., uzsāktu Rīgas pils restaurācijas un rekonstrukcijas Pils laukumā 3, Rīgā (būvniecības II kārta – Konventa nodrošināšana) tehniskā projekta izstrādes un Muzeju krātuvju kompleksa būvniecības Pulka ielā 8, Rīgā (attīstības I posms – būvniecības I kārta, t.i., muzeja krātuvju korpusa (ēkas) un komunikāciju tīklu izbūve) tehniskā projekta pārprojektēšanas darbus, sadalot to būvniecības kārtās, un abu minēto objektu būvniecības darbus, nepieciešams pieņemt Ministru kabineta lēmumu par valsts budžeta finansējuma piešķiršanu abu minēto būvniecības projektu izdevumu segšanai, kas atbilstoši Ministru kabineta rīkojuma projektam ir paredzami likumprojekta „Par valsts budžetu 2013.gadam”, t.sk.:* valsts budžeta ilgtermiņa saistībās Finanšu ministrijas budžeta sadaļā – būvniecības darbu izdevumu segšanai Sabiedrībai;
* Kultūras ministrijas budžeta sadaļā – nomas maksas izdevumu segšanai Sabiedrībai (minētās izmaksas paredzamas tikai Kultūras ministrijas budžeta sadaļā, jo būvniecības projekta Rīgas pils Konventa restaurācija un rekonstrukcija II kārtas ietvaros restaurējamas un rekonstruējamās platības tiks izmantotas Kultūras ministrijas vajadzībām).
 |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekta tiesiskā regulējuma mērķis ir nodrošināt finansējuma piešķiršanu būvniecības projekta Rīgas pils restaurācijas un rekonstrukcijas Pils laukumā 3, Rīgā (būvniecības II kārta – Konventa nodrošināšana) un Muzeju krātuvju kompleksa būvniecības Pulka ielā 8, Rīgā (attīstības I posms – būvniecības I kārta, t.i., muzeja krātuvju korpusa (ēkas) un komunikāciju tīklu izbūve) īstenošanai.Tā ietvaros:* Ministru kabineta rīkojuma projekta 1.punktā ir noteikts uzdevums Finanšu ministrijai, sagatavojot priekšlikumus likumprojektam „Par valsts budžetu 2013.gadam”, paredzēt finanšu resursus ilgtermiņa saistībās abu minēto būvniecības projektu būvniecības darbu izdevumu finansēšanai Sabiedrībai;
* Ministru kabineta rīkojuma projekta 2.punktā ir noteikts uzdevums Kultūras ministrijai, sagatavojot un iesniedzot Finanšu ministrijā priekšlikumus kārtējā gada valsts budžeta likumprojektam, paredzēt finansējumu abu minēto nomas objektu nomas maksas izdevumu segšanai Sabiedrībai;
* Ministru kabineta rīkojuma projekta 3.punktā ir noteikts uzdevums Finanšu ministrijai (Sabiedrībai) nodrošināt abu minēto būvniecības projektu ietvaros veicamo būvniecības darbu pabeigšanas un attiecīgo ēku nomas līguma sākuma termiņus;
* Ministru kabineta rīkojuma projekta 4.punktā ir noteikts uzdevums Finanšu ministrijai (Sabiedrībai), ja pēc tehniskā projekta izstrādes, pēc būvniecības līgumu noslēgšanas vai būvniecības darbu laikā provizorisko izmaksu apmērs mainās, iesniegt Ministru kabinetā rīkojuma projektu par šā rīkojuma 1.punktā minēto ilgtermiņa saistību precizēšanu atbilstoši Sabiedrības precizētajām būvniecības izmaksām;
* Ministru kabineta rīkojuma projekta 5.punktā ir noteikts uzdevums Finanšu ministrijai (Sabiedrībai) pēc katra minētā būvniecības projekta ietvaros veicamo būvniecības darbu nodošanas ekspluatācijā, trīs mēnešu laikā iesniegt Kultūras ministrijai informāciju par šā rīkojuma 2.punktā minēto izdevumu precizēšanu, atbilstoši Sabiedrības faktiskajām nomas objektu pārvaldīšanas izmaksām;
* Ministru kabineta rīkojuma projekta 6.punktā ir noteikts uzdevums Kultūras ministrijai pēc informācijas saņemšanas no Finanšu ministrijas (Sabiedrības) par precizētājiem faktiskajiem nomas maksas apmēriem, iesniegt Ministru kabinetā rīkojumu par Ministru kabineta rīkojuma projekta 2.punktā noteikto izdevumu precizēšanu, kā arī noteikts uzdevums sadarbībā ar Finanšu ministriju (Sabiedrību) noteiktā laikā iesniegt Ministru kabinetā rīkojuma projektu par Rīgas pils restaurācijas un rekonstrukcijas Pils laukumā 3, Rīgā (būvniecības II kārta – Konventa nodrošināšana)” darbu ietvaros veicamo pārcelšanās un aprīkojumu iegādes izdevumu iekļaušanu likumprojekta „Par valsts budžetu 2014.gadam” ilgtermiņa saistībās.

Ministru kabineta rīkojuma projekts pilnībā atrisina 2.punktā minētās problēmas. |
| 5. | Projekta izstrādē iesaistītās institūcijas | Finanšu ministrija (valsts akciju sabiedrība „Valsts nekustamie īpašumi”). |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība Ministru kabineta rīkojuma projekta izstrādē nebija nepieciešama, jo rīkojuma projektā ietvertie jautājumi tieši neietekmē sabiedrību. |
| 7. | Cita informācija | Sagatavojot Ministru kabineta rīkojuma projektu tika precizētas būvniecības projekta Rīgas pils restaurācija un rekonstrukcija II kārtas (Konventa nodrošināšana) un Muzeju krātuvju kompleksa rekonstrukcija Pulka ielā, Rīgā (attīstības I posms – būvniecības I kārta, t.i., muzeja krātuvju korpusa (ēkas) un komunikāciju tīklu izbūve) provizoriskās būvniecības izmaksas. Ministru kabineta 2011.gada 9.augusta sēdē zināšanai pieņemtajā informatīvajā ziņojumā „Par turpmāko rīcību ar valsts akciju sabiedrības „Valsts nekustamie īpašumi” būvniecības projektiem” (turpmāk – Informatīvais ziņojums) būvniecības projektiem sākotnējie izmaksu aprēķini tika sagatavoti ar mērķi sniegt Ministru kabinetam priekšstatu par Sabiedrības uz Ministru kabineta lēmumos doto uzdevumu pamata uzsāktiem būvniecības projektiem un to kopējiem finanšu apmēriem, kā arī balstoties uz attiecīgo ministriju savstarpēji panāktām vienošanām sniegt konceptuālus priekšlikumus par turpmāko rīcību ar tiem, nosakot atbalstāmos, atliekamos un izbeidzamos būvniecības projektus. Līdz ar to detalizēta informācija par katra šajā Informatīvajā ziņojumā ietvertā būvniecības projekta izmaksām netika sniegta. Vienlaicīgi ar norādēm tika akcentēts, ka Informatīvā ziņojumā un tā pielikumos ietvertā informācija par būvniecības projektu izmaksām ir provizoriska un precizējama: (a) pārskatot būvniecības tehniskos uzdevumus un tajos ietvertos būvniecības darba apjomus, (b) pēc būvniecības tehnisko projektu izstrādes vai pārprojektēšanas, (c) pēc būvniecības līgumu noslēgšanas un (d) objekta būvniecības laikā (t.i. būvniecības procesa galvenie etapi, kuri ir uzskatāmi par objektīviem apstākļiem būvniecības provizorisko izmaksu palielināšanai vai samazināšanai). |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | 2012.gads | Turpmākie trīs gadi (tūkst. latu) |
| 2013. | 2014. | 2015. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 3 325,1 | 9 167,9 | 11 007,1 |
| 2.1. valsts pamatbudžets | 0 | 0 | 3 325,1 | 9 167,9 | 11 007,1 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -3 325,1 | -9 167,9 | -11 007,1 |
| 3.1. valsts pamatbudžets | 0 | 0 | -3 325,1 | -9 167,9 | -11 007,1 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | -3 325,1 | -9 167,9 | -11 007,1 |
| 5.1. valsts pamatbudžets | 0 | -3 325,1 | -9 167,9 | -11 007,1 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēta informācija par Rīgas pils restaurācijas un rekonstrukcijas Pils laukumā 3, Rīgā (būvniecības II kārta – Konventa nodrošināšana) un Muzeju krātuvju kompleksa būvniecības Pulka ielā 8, Rīgā (attīstības I posms – būvniecības I kārta, t.i., muzeja krātuvju korpusa (ēkas) un komunikāciju tīklu izbūve) īstenošanas provizoriskajiem izdevumiem, finansēšanas variantiem un to ietekme uz valsts budžetu, skatīt pielikumā (papildu ietekme uz valsts budžetu skat. 21.tabulu). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta rīkojuma projekta 1.1. un 1.2.apakšpunktā paredzēts finansējums būvniecības darbu izdevumu segšanai no valsts budžeta dotācijas no vispārējiem ieņēmumiem.Prognozētie kapitālieguldījumu aprēķini ir provizoriski un var tikt precizēti pēc būvniecības tehnisko projektu izstrādes, pēc būvniecības līguma noslēgšanas un būvniecības darbu laikā. Ministru kabineta rīkojuma projektā iekļauts uzdevums Finanšu ministrijai (Sabiedrībai) precizēt aprēķinus pēc būvniecības tehnisko projektu izstrādes, pēc būvniecības līgumu noslēgšanas un būvniecības darbu laikā, atbilstoši precizētajām būvniecības izmaksām, sagatavojot Ministru kabineta rīkojuma projekta par ilgtermiņa saistību precizēšanu, kā arī iesniegt Kultūras ministrijā informāciju par nomas maksas izdevumu precizēšanu, atbilstoši faktiskajām nomas objektu pārvaldīšanas izmaksām. |

Anotācijas II, IV, V, VI un VII sadaļa – projekts šīs jomas neskar.

Finanšu ministra vietā –

zemkopības ministre L. Straujuma

26.06.2012 13:02

G.Kosojs

67024941, Gunars.Kosojs@vni.lv

A.Gulbe

67024698, Aiga.Gulbe@vni.lv